Moenie bad wanneer daar stormweer is nie, wag ’n uur nadat jy geëet het voordat jy gaan swem, eet jou wortels sodat jy beter kan sien en jy gaan verkoue kry as jy buite in die koue speel.
Moet ons onsself steur aan die wysheid van die oumense? Hier is wat ek kon uitvind oor ‘n paar van die ‘ouvrou-stories’
Volgens ’n artikel in die New York Times is dit moontlik om geskok te word as jy bad of stort tydens ’n donderstorm. Dit gebeur wanneer weerlig so naby die huis slaan dat die elektrisiteit deur die waterpype gelei word tot by jou wat in die bad sit. Alhoewel dit moontlik is, sê Ron Holle, ’n afgetrede meteoroloog, is dit hoogs onwaarskynlik dat so iets sal gebeur, veral omdat nuwer huise beter beskerm is teen weerlig. So kom ons noem hierdie een ’n halwe waarheid. Dit gaan nie veroorsaak dat ek nie bad wanneer dit reën nie.
Alhoewel ’n kramp kan ontwikkel omdat meeste van die bloedtoevoer na die maag toe gaan om vertering te help, is daar geen aanduiding dat ’n kramp jou sal laat verdrink nie. So ek gaan sê snert, vat so ma.